Phemiti ya kananyo e ka abelwa motswantle yo o tsayang karolo mo mananeng a setso, ekonomi le loago e e rulaganngwang kgotsa a tsamaisiwa ke bothati jwa puso ya kwantle kgotsa ya selegae, kgotsa ke setheo sa thuto e kgolwane ka tirisano le bothati jwa puso ya kwantle. Dira kopo ya tumelelo ya kananyo kwa embasing ya Aforika Borwa kgotsa kwa ntlong ya borongwa e e gaufi le wena.
Tlatsa foromo ya kopo BI-1738.
Isa phaseporoto ya tota ga mmogo le kopo ya gago.
Ntsha lekwalo go tswa mo setheong, mokgatlho kgotsa lelapa le o ikaelelang go dira lenane mo go lona mo Aforika Borwa, o tlhomamisa maemo le go nna teng ga lenane la kananyo. Lekwalo le tshwanetse go naya bosupi jwa gore o nonofile go ka ikwadisa kgotsa go tsaya karolo mo lenaneng la kananyo le gore re tlhagise gore setheo, setlamo kgotsa balelapa ba tla rwala maikarabelo fa o sentse o nna mo Aforika Borwa.
Batla lekwalo go tswa kwa setheong se se maleba sa puso kgotsa go tswa kwa mokgatlhong wa thuso ya ditšhelete mo nageng ya gaeno, le tlhomamisa maemo kgotsa go nna teng ga lenane la kananyo le Aforika Borwa, le ntlha ya gore o setse o amogetswe go ikwadisetsa lenane.
Dikopo di ka tsaya bontsi jwa malatsi a le 30.